Ýmislegt nýtt hefur verið að koma í ljós , til dæmis sýndi sig í nýlegri rannsókn að kaffidrykkja virðist vernda fólk fyrir gallsteinum en kaffi hefur hingað til ekki talist holl fæða . Gallsteinar byrja sem örsmá korn en geta orðið á stærð við golfkúlu . Ekkert öruggt samband er milli fæðu og gallsteina en margt bendir til að fæða sem inniheldur mikið af kólesteróli og sykri ( sterkju ) en lítið af trefjum auki hættu á gallsteinum . Steinar sem ekki valda neinum einkennum gefa yfirleitt ekki tilefni til meðferðar . Þegar um slíka stíflu er að ræða kemur iðulega sýking í gallblöðruna , gallblöðrubólga , með sótthita og slappleika . Þegar gallblaðran hefur verið fjarlægð rennur gallið , jafnóðum og það myndast , inn í skeifugörn . Gerð eru fáein lítil göt á kviðvegginn , kviðsjá og tækjum stungið þar í gegn og aðgerðin framkvæmd . Sjúklingurinn jafnar sig á fáeinum dögum , sýkingarhætta er lítil og ör verða sáralítil . Samvextir í kviðarholi eða annað sem byrgir skurðlækninum sýn kemur stundum í veg fyrir að hægt sé að gera þessa aðgerð í gegnum kviðsjá og þá verður að grípa til stærri aðgerðarinnar .